*Projekts*

Ministru kabineta noteikumu projekta „Grozījumi Ministru kabineta 2006.gada 9.maija noteikumos Nr.383 “Latvijas Zinātnes padomes nolikums”” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2006.gada 9.maija noteikumos Nr.383 “Latvijas Zinātnes padomes nolikums”” (turpmāk – projekts) ir sagatavots saskaņā ar:1) *Euro* ieviešanas kārtības likuma 30.panta pirmo daļu;2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu;5) Oficiālo publikāciju un tiesiskās informācijas likuma pārejas noteikumu 7. punkts. |
| 2. | Pašreizējā situācija un problēmas | Ministru kabineta 2006.gada 9.maija noteikumu Nr.383 “Latvijas Zinātnes padomes nolikums” 19.1 punkts nosaka, ka ekspertu komisijas locekļu darba samaksu par piedalīšanos padomes sēdē nosaka padome atbilstoši piešķirtajiem valsts budžeta līdzekļiem, viena ekspertu komisijas locekļa darba samaksai nepārsniedzot 10 latu par stundu. Ievērojot iepriekšminēto un to, ka ar 2014.gada 1.janvāri Latvijā plānots ieviest *euro,* ir nepieciešams veikt grozījumu minētajos Ministru kabineta noteikumos.Saskaņā ar Oficiālo publikāciju un tiesiskās informācijas likuma pārejas noteikumu 7. punktu laikraksts „Latvijas Vēstnesis” tika izdots līdz 2013. gada 1. janvārim. Ņemot vērā minēto, nepieciešams precizēt noteikumu 15. punktu, aizstājot vārdus „laikrakstā „Latvijas Vēstnesis””, ar vārdiem „oficiālajā izdevumā „Latvijas Vēstnesis””. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot Ministru kabineta 2006.gada 9.maija noteikumu Nr.383 “Latvijas Zinātnes padomes nolikums” 19.1 punktā noteikto apmaksu, kas ir izteikta latos, ieviešanai *euro*. Projekts sagatavots atbilstoši *Euro* ieviešanas kārtības likuma 6.pantam (skaitliskā vērtība latos ir aizstāta ar skaitlisko vērtību *euro)*, konvertējot to atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums).Aprēķina rezultātā netiek radīta ietekme uz valsts budžetu, un tiesību norma, kurā skaitliskā vērtība ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības.  |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

05.09.2013 15:07

413

Depkovska, 67047772,

anita.depkovska@izm.gov.lv